Няўрымслівая і летуценная, натхнёная і ўзнёслая, разам з тым вельмі сур’ёзная і ўзважаная, з багатымі ведамі і цікавымі поглядамі. Цудоўная беларуская літаратурная мова, дзе кожнае слова абгрунтавана і знаходзіцца на сваім месцы. Таццяна – адна з тых рэдкіх на сёння людзей, якія карыстаюцца ёю ў паўсядзённым жыцці. Яна заўсёды з кнігай – калі не вядзе экскурсію, то абавязкова чытае. І заўсёды з паэзіяй, якая спее ў яе творчай душы, як водгук на ўсё, што адбываецца навокал.